
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης εκτάαεως των Αστικών Οικοδομι¬ 
κών Συνεταιρισμών εργατοϋπαλλήλων ΚΑΪΡ «Ο ΒΑΚΧΟΣ» και 
υπαλλήλων Ρόδου «Η ΕΝΩΣΗ» στη θέση «Κανάμάτ» του Δήμου 

Ρόδου (Ν. Δωδεκανήσου). 1 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης εκτάσεως των Αστικών Οικοδομικών 

Συνεταιρισμών εργατοϋπαλλήλων ΚΑΙΡ «Ο ΒΑΚΧΟΣ» και υπαλ¬ 
λήλων Ρόδου «Η ΕΝΩΣΗ» στη θέση «Καναμάτ» του Δήμου Ρόδου 

(Ν. Δωδεκανήσου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 και 42 (παρ. 1) του ν. 1337/1983 
«Επέκταση των πολεοδομικών σχεδίων οικιστική ανάπτυξη και σχετι¬ 
κές ρυθμίσεις» (Α' 33), όπως το άρθρο 7 συμπληρώθηκε με την παρ. 1 
του άρθρου 12 του ν. 1647/1986 «Οργανισμός Κτηματολογίου και 
Χαρτογραφήσεων Ελλάδας (ΟΚΧΕ) και άλλες σχετικές διατάξεις» (Α' 
141) και η παράγρ. 1 του άρθρου 42 τροποποιήθηκε με την παρ. 11 
του άρθρου 98 του ν. 1892/1990 «Για τον εκσυγχρονισμό και την ανά¬ 
πτυξη και άλλες διατάξεις» (Α’ 101). 

2. Τις διατάξεις των άρθρων 17 (παρ. 1), 18 και 19 (παρ. 1) του π. 
δ/τος 93/1987 «Αναμόρφωση και ενοποίηση της νομοθεσίας για τους 
οικοδομικούς συνεταιρισμούς, τρόπος οργάνωσης διοίκησης και λει¬ 
τουργίας αυτών και πολεοδόμηση εκτάσεων οικοδομικών συνεταιρι¬ 
σμών και οικοδομικών οργανισμών» (Α’ 52). 

3. Τις διατάξεις του άρθρου 3 του ν. δ/τος της 17.7.1923 «περί σχε¬ 
δίων πόλεων» (Α' 28), όπως μεταγενέστερα τροποποιήθηκαν και συ¬ 
μπληρώθηκαν. 

4. Τις διατάξεις των άρθρων 6 (παρ. 1, 7,8,9 και 16) του ν. 1577/ 
1985 «Γενικός Οικοδομικός Κανονισμός» (Α’ 210), όπως τροποποιή¬ 
θηκαν με το άρθρο 13 (παρ 1, 2, 3) του ν. 1647/1986 «Οργανισμός 
Κτηματολογίου και Χαρτογραφήσεων Ελλάδος (ΟΚΧΕ) και άλλες σχε¬ 
τικές διατάξεις» (Α’ 141) και το άρθρο 1 (παρ. 3,4) του ν. 1772/1988 
«Τροποποίηση διατάξεων του ν. 1577/1985 «ΓΟΚ» και άλλες σχετι¬ 
κές διατάξεις» (Α’ 91). 

5. Τις διατάξεις της παραγράφου 1 (περ. ιδ') του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α' 137). 

6. Την 2736/197/26.1.1987 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Έγκριση Γ ενικού Πολεοδομι- 


κού Σχεδίου (ΓΠΣ) του οικισμού Ρόδου (Ν. Δωδεκανήσου)» (Δ’ 193). 

7. Την 53586/6312/14.7.1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
«Έγκριση προδιαγραφών πολεοδόμησης εκτάσεων που ανήκουν σε οι¬ 
κοδομικούς συνεταιρισμούς και οικοδομικούς οργανισμούς» (Β' 534). 

8. Την Υ1503/1991 απόφαση του Πρωθυπουργού και Υπουργού 
Περιβάλλοντος, Χωροταξίας και Δημοσίων Έργων «Καθορισμός αρμο¬ 
διοτήτων του Υφυπουργού Περιβάλλοντος, Χωροταξίας και Δημοσίων 
Έργων Χρήστου Κατσιγιάιννη» (Β' 702/4.9.1991). 

9. Την 15356/1990 συμβολαιογραφική πράξη παραχώρησης και 
μεταβίβασης των κοινοχρήστων - κοινωφελών χώρων, του Συμβολαιο¬ 
γράφου Ρόφου Κωνσταντίνου Γ. Τζεδάικη. 

10. Την 255/1989 γνωμοδότηση του Δημοτικού Συμβουλίου Ρό¬ 
δου. 

11. Τις 2 συν/29.5.1989 και 3 συν/13.7.1989 γνωμοδοτήσεις 
του Συμβουλίου Χωροταξίας, Οικισμού και Περιβάλλοντος Ν. Δωδεκα¬ 
νήσου. 

12. Τις 203/1991 και 433/1991 γνωμοδοτήσεις του Συμβουλίου 
της Επικράτειας με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

'Αρθρο 1. 

Εγκρίνεται η πολεοδομική μελέτη της έκτασης των αστικών οικοδο¬ 
μικών συνεταιρισμών: α) εργατοϋπαλλήλων ΚΑΙΡ «Ο ΒΑΚΧΟΣ» και 
β) υπαλλήλων Ρόδου «Η ΕΝΩΣΗ», που βρίσκεται στη θέση «Καναμάτ» 
του Δήμου Ρόδου (Ν. Δωδεκανήσου) με τον καθορισμό οικοδομήσιμων 
χώρων, οδών, πεζοδρόμων, κοινοχρήστων χώρων, χώρων στάθμευσης 
αυτοκινήτων, χώρου αναψυκτηρίου και πολιτιστικού κέντρου, χώρου 
που παραχωρείται στο Δήμο με στοιχεία Α, Β, Γ, Δ, Ε, Α, όπως φαίνε¬ 
ται στο σχετικό χρωματισμένο προτότυπο διάιγραμμα σε κλίμακα 
1:500 που θεωρήθηκε από τον Προϊστάμενο της Δ/νσης Τοπογραφι¬ 
κών Εφαρμογών με την 73850/1991 πράιξη του και που αντίτυπό του 
σε φωτοσμίκρυνση δημοσιεύεται με το παρόν διάταγμα. 

'Αρθρο 2. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της παραπάνω περιοχής, της οποίας το πολεοδομικό σχέδιο 
εγκρίνεται με το άρθρο 1 του παρόντος. 

Άρθρο 3. 

1. Στους οικοδομήσιμους χώρους της παραπάινω περιοχής που χα¬ 
ρακτηρίζονται στο σχετικό διάγραμμα με στοιχεία. Ο.Τ. επιτρέπεται η 
χρήση μόνο κατοικίας. 

' 2. Στον οικοδομήσιμο χώρο που χαρακτηρίζεται στο σχετικό διά¬ 
γραμμα με στοιχεία Α, Β, Γ, Δ, Ε, Α, (χώρος που παραχωρείται στο 
δήμο) επιτρέπονται οι χρήσεις εκπαίδευσης, κοινωνικής πρόνοιας, περί¬ 
θαλψης, πολιτιστικών εγκαταστάισεων και αθλητικών εγκαταστά¬ 
σεων. 

Άρθρο 4. 

Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας το πολεοδομικό σχέδιο εγκρίνεται με το άρθρο 

1 του παρόντος, επιβάλλεται προκήπιο πλάτους δύο και μισού (2, 50) 
μέτρων, όπως φαίνεται στο σχετικό δύχγραμμα. 


Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται ως εξής: 

1. Ελάχιστο πρόσωπο: δώδεκα (12) μέτρα. * 

Ελάχιστο εμβαδόν: τριακόσια πενήντα (350) τ. μέτρα. 

2. Μέγισνί ποσοστό κάλυψης των οικοπέδων: σαράντα πέντε τοις 

εκατό (45%) της επιφάνειας της. , 

3. Συντελεστής δόμησης: έξη δέκατα (0,6) με μέγιστη συνολική επι-· 
φάνεια ορόφων διακόσια σαράντοΓ (240) τ. μέτρα, με εξεύρεση το χώρο 
αναψυκτηρίου και πολιτιστικού κέντρου που ορίζεται σε διακόσια (200) 
τ. μέτρα. 


Οι ανωτέρω περιορισμοί ως προς τη συνολική επιφάνεια ορόφων δεν 
ισχύουν για το χώρο με στοιχεία Α, Β, Δ, Ε, Α. 

4. Μέγιστο επιτρεπόμενο ύψος των κτιρίων οκτώ (8) μέτρα* 

5. Γ]άνω από το μέγιστο επιτρεπόμενο ύψος των κτιρίων επιτρέπεται 

η κατασκευή στέγης με μέγιστη κλίση 30%. * 


6. Απαγορεύεται η κατασκευή κτιρίων επί υποστηλωμάτων (ΡΙΕΟ- 

ΤΙ8). 


7. Επιβάλλεται η. δημιουργία χώρου στάθμευσης αυτοκινήτων σε 
κάθε οικόπεδο. 


Άρθρο 6. 

• 1. Τα τμήματα της έκτασης του παραπάνω Οικοδομικού Συνεταιρι¬ 
σμού που φαίνονται με μαύρη εστιγμένη γραμμή στο σχετικό διά¬ 
γραμμα παραμένουν εκτός σχεδίου. 


2. Στα παραπάνω τμήματα επιτρέπονται όι παρακάτω χρήσεις: 

Στο τμήμα που χαρακτηρίζεται στο σχετικό διάγραμμα με στοιχείο 1 

επιτρέπεται η χρήση παιδικής χαράς. 

Στο τμήμα που χαρακτηρίζεται στο σχετικό διάγραμμα με στοιχείο 2 
επιτρέπονται αθλητικές εγκαταστάσεις και παιδικός σταθμός. 

3. Οι όροι και περιορισμοί δόμησης του τμήματος με στοιχείο 2 ορί¬ 
ζονται ως εξής: 

Μέγιστο ποσοστό κάλυψης: δέκα τοις εκατό (10%) της επιφάνειας 
του χώρου. 

Συντελεστής δόμησης: δύο δέκατα (0,2).' 

Μέγιστο επιτρεπόμενο ύψος των κτιρίων: οκτών.(8) μέτρα. 

Τα ανεγερθησόμενα κτίρια πρέπει να απέχουν από τα όρια τόυ γηπέ¬ 
δου πέντε (5) μέτρα. 

Άρθρο 7. 

Η ισχύς τηυ παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων "Εργων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 30 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

, ΚΑΙ ΔΗΜΟΣΙΟΝ ΕΡΓΟΝ 

ΑΧΙΛΛΕΑΖ ΚΑΡΑΜΑΝΛΗΣ 


ΕΦΗΜΕΡΙΕ ΤΗΣ ΚΥΒΕΡΙΜΗ ΣΕΏΣ (ΤΕΥΧΟΣ ΤΕΤΑΡΤΟ) _7051 

( 2 ) 

Έγκριση μεταφοράς συντελεστή δόμησης διατηρητέου ακινήτου «ου 
βρίσκεται εντός του ρυμοτομικού σχεδίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του π. δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (Α' 138), όπως τροποποιήθηκε με το από 19.6.1987 π. δ/γμα 
(Δ' 592). 

3. Τις διατάξεις του π. δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον ν. 880/1979» (Α' 154), 
όπως τροποποιήθηκε με το υπ’ αριθ. 367/1987 π. δ/γμα (Α' 163). 

4. Τις διατάξεις των άρθρων 2, 3 και 7 του ν. 1032/1980 «Περί συ- 
στάσεως Υπουργείου Χωροταξίας, Περιβάλλοντος και Δημοσίων Έρ¬ 
γων» (Α' 57). 

5. Τις διατάξεις της παρ. 1 (εδ. ιδ') του άρθρου 23 του ν. 1558/ 
1985 «Κυβέρνηση και Κυβερνητικά Όργανο» (Α' 137). 

6. Την Υ.1503/1991 απόφαση του Πρωθυπουργού και Υπουργού 
Περιβάλλοντος, Χωροτοιξίοις και Δημοσίων Έργων «Καθορισμός αρμο¬ 
διοτήτων του Υφυπουργού Περιβάλλοντος, Χωροταξίας και Δημοσίων 
Έργων Χρήστου Κατσιγιάννη» (Β' 702/4.9.1991). 

7. Την 245/15.3.1991 πράξη συναίνεσης ενώπιον της Συμβολαιο¬ 
γράφου Αθηνών Ασημίνοις Ευθ. Ξενικού, του Πολυδεύκη Καρούσου, 
αποκλειστικού κυρίου του παρακάτων περιγραφομένου ακινήτου. 

8. Την 70/1991 γνωμοδότηση του Κεντρικού Συμβουλίου Χωροτα¬ 
ξίας, Οικισμού και Περιβάλλοντος. 

9. Την 29028/19.4.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης. 

10. Την κατόπιν αυτοψίας της υπαλλήλου Νικολέττας Χριστοφίλου, 
επιβεβαίωση των εμπλεκόμενων στον υπολογισμό του μεταφερομένου 
συντελεστή δόμησης στοιχείων του ακινήτου, που βρίσκεται εντός του 
ρυμοτομικού σχεδίου Αθηνών και επί της οδού Τρίκορφων αριθ. 4, με 
πρόταση του Υφυπουργού Περιβάλλοντος, Χωροτοιξίοις και Δημοσίων 
Έργων, αποφασίζουμε: 

Άρθρο 1. 

1. Εγκρίνεται η μεταφορά του συντελεστή δόμησης του οικινήτου (βα- 
ρυνομένου), που βρίσκεται εντός του ρυμοτομικού σχεδίου Αθηνών και 


ειδικότερα επί της οδού Τρίκορφων αριθ. 4, έχει χαρακτηρισθεί ως δια¬ 
τηρητέο με την 11674/411/3.2.1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων (Δ’ 160), και του οποίου 
την αποκλειστική κυριότητα έχει ο παραπάνω συναινών στη μεταφορά 
του συντελεστή δόμησης Πολυδεύκης Καρούσος, όπως το βαρυνόμενο 
ακίνητο φαίνεται με στοιχεία Α, Β, Γ, Δ, Ε, Ζ, Α στο σχετικό πρωτότυπο 
διάγραμμα σε κλίμακα 1:200 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 71812/1991 πράξη 
του και που αντίτυπό του σε φωτοσμίκρυνση δημοσιεύεται με το παρόν 
διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ακινήτου: 190,63 τ.μ. 

β. Ποσοστό κάλυψης: 70%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 4,2. 

δ. Δομήσιμες επιφάνειες που αντιστοιχούν σ’ αυτό: 190,63 τ.μ. X 
4,2 - 800,646 τ.μ. 

ε. Δομημένη επιφάνεια: 305,16 τ.μ. (εκ των οποίων 147,45 τ.μ. 
στο ισόγειο και 157,71 στους ορόφους). 

στ. Μεταφερόμενες δομήσιμες επιφάνειες: 800,646 τ.μ. - 305,16 = 
495,485 τ.μ. από ορόφους. 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα του Πολυδεύκη Καρούσου για εμβαδόν 495,486 τ.μ. από ορό¬ 
φους. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έρ¬ 
γων, αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 30 Σεπτεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΙ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

